Köökide kujundamisel arvestan alati kliendi soovide, olemasoleva ruumi võimaluste (vee äravoolutoru, vent ava, aknad-uksed) ning köögidisaini põhimõtetega. Täiendan planeeritavat kööki kindlasti oma praktiliste soovituste ja ilusa väljanägemisega.
Selle köögi kujundamisel pidin lähtuma juba omaniku poolt valmis tehtud ruumist koos kanalisatsiooni ja ventilatsiooniava ning elektripistikutega. Kuna teisel pool seina oli just kamin ja ahi, siis täpselt kraani kohale jäi üks väike ahjuluuk.
Vastasseinas on pikk tööpind kohvimasina jaoks ning ka perenaisele abiks hoidistamise perioodil. Külmkapp ja vitriin ilunõudele jääb ukseavast vasakule.